wickkiey/tamil-wikipedia-chunked huggingface dataset:
# இலங்கை சாம்பல் இருவாய்ச்சி

## விளக்கம்

இலங்கை சாம்பல் இருவாய்ச்சி ) நீளம் வரை வளரக்கூடிய பெரிய பறவை நீளம். இதனுடைய முதன்மை இறகுகள் கருப்பு நிறமுடனும், சாம்பல் நிற அடிப்பகுதியுடன் நுனிப்பகுதியானது பழுப்பு நிறமுடையது. இதனுடைய நீண்ட வால் வெள்ளை நிற பக்கங்களுடன் கருப்பு நிறமாகவும், உள் பகுதிகள் வெண்மையாகவும் இருக்கும். நீண்ட, வளைந்த அலகுகள் கடினமான நுனிகளற்று காணப்படும். ஆண் பெண் இருவாய்ச்சிகள் வேறுபாடின்றி காணப்படு, ஆனால் ஆண்களுடைய அலகானது நுரை வண்ணத்திலும், பெண் பறவைகளுடைய அலகானது கருப்பு நிறத்தில் நுரை வண்ணத்தில் பட்டைகளுடன் காணப்படும். முதிர்ச்சியடையாத பறவைகள் அடர் சாம்பல் நிற மேற்புறங்களுடன், நுரை வண்ண அலகுகளில் வெள்ளை நுனியுடனும் வாலின் நுனியில் நுரை வண்ண கோட்டுடன் காணப்படும். மெதுவாக பறக்கக்கூடியவையாக இருந்தபோதிலும் ஆற்றல் வாய்ந்தவை.
# இலங்கை சாம்பல் இருவாய்ச்சி

## நடத்தை

தடுக்கப்பட்ட மரத் துளை ஒன்றில் நான்கு வெள்ளை முட்டைகள் வரை இடும். முட்டைகள் பொரித்தபின் தாயிற்கும் குஞ்சுகளுக்கும் ஆண் உணவு வழங்குகிறது. இந்த பறவைகள் பொதுவாக இணைகளாக ஒரு கூட்டமைப்பில் ஐந்து பறவைகள் (2 பெரியவர்கள் மற்றும் 2-3 குஞ்சுகள்) கொண்ட சிறிய குழுக்களாக வாழ்கின்றன.
# இலங்கை சாம்பல் இருவாய்ச்சி

## உணவு

இவை பெர்ரி, பழங்கள், பூச்சிகள் மற்றும் சிறிய பல்லிகளை உணவாக உட்கொள்வதைக் காணலாம். இவை பெரும்பாலும் அத்திப்பழங்களை உணவாக உண்ணுகின்றன. எப்போதாவது சிறிய கொறித்துண்ணிகள், ஊர்வன மற்றும் பூச்சிகளைச் சாப்பிடுகின்றன.
# கைரதாபாத்

**கைரதாபாத்** (Khairatabad) என்பது ஐதராபாத்து மாவட்டத்திலுள்ள சிக்கந்தராபாத் வருவாய் பிரிவிலுள்ள ஒரு மண்டலம் ஆகும்.
# கைரதாபாத்

## கைரதாபாத் வட்டம்

ஐந்து சாலைகள் சந்திக்கும் இடம் கைரதாபாத் வட்டம் என்று அழைக்கப்படுகிறது. இது நகரத்தின் பரபரப்பான இடங்களில் ஒன்றாகும். இந்த சாலைகள் சோமாஜிகுடா, அமீர்பேட்டை, உசேன் சாகர், இலக்டி-கா-புல், ஆனந்தநகர் நோக்கி செல்கின்றன . அத்தகைய ஒரு சாலை தெலங்காணா ஆளுநரின் குடியிருப்பான இராஜ் பவன் சாலை என அழைக்கப்படுகிறது.  
குறிப்பிடத்தக்க நிறுவனங்களும், அமைப்புகளும், பொறியியல் கல்விநிறுவனங்களும், இந்திய நிர்வாக பணியாளர் கல்லூரி, சாலை போக்குவரத்து ஆணையம், தெலங்காணா மாநில மின் உற்பத்தி நிறுவனம் & தெலங்காணா மாநில அரசின் மின்சார பரிமாற்ற நிறுவனம், படேல் கட்டிடம், நாசிர் பள்ளி, மாவட்ட வாரியம், ஜீ தெலுங்கு அலுவலகம், பத்திரிக்கைச் சங்கம், கிறித்தவ சுவிசேச தேவாலயம் குழுமத்தின் கல்வி நிறுவனங்கள் போன்றவை இங்கு அமைந்துள்ளன.  
ஒரு பாதை, விசுவேசுவரையா மேம்பால வட்டத்தில் தொடங்கி உசேன் சாகர் ஏரிக்கு செல்கிறது.  
இந்த பகுதிக்கு கைர்-உன்-நிசாவின் பெயரிடப்பட்டது. அவரது கல்லறை கைரதாபாத் பள்ளிவாசலுக்கு அடுத்ததாக அமைந்துள்ளது. இந்த கல்லறை 2002ஆம் ஆண்டு வில்லியம் தால்ரிம்பில் எழுதிய *வொயிட் முகல்ஸ்* என்ற புத்தகத்தில் குறிப்பிட்டுள்ள கேப்டன் ஜேம்ஸ் அகிலெஸ் கிர்க்பாட்ரிக்கின் மனைவி கைர்-உன்-நிசாவின் கல்லறையாக இருக்கலாம். 300 ஆண்டுகள் பழமையான ரெட்டி வீடு ஒன்றும் (குடும்பப்பெயர்: மரமகந்தி) உள்ளது.
1626. புகைப்படம், 1885இல் இலாலா தீன் தயாள் என்பவரால் எடுக்கப்பட்டது]]
# கைரதாபாத்

## விநாயகர் சிலையும், விநாயகர் சதுர்த்தியும்

ஐதராபாத்தின் மிகப்பெரிய பிள்ளையார் சிலை ஒன்று விநாயக சதுர்த்தி விழாவின் போது கைரதாபாத் மாநில நூலகத்திற்கு அருகில் நிறுவப்பட்டுள்ளது.  
11 நாள் திருவிழாவில் உள்ளூர் மக்கள் பங்கேற்கிறார்கள். பிள்ளையாரின் ஆசீர்வாதம் பெற இந்தியா முழுவதும் இருந்து ஆயிரக்கணக்கான மக்கள் இங்கு கூடுகிறார்கள். 11 வது நாளில், ஊர்வலம் விக்கிரகத்தை உசேன் சாகர் ஏரிக்கு கொண்டு செல்கிறது. சிலையை மூழ்கடித்த பிறகு, திருவிழா முடிகிறது.  
திருவிழாவை ஆதரிப்பதற்காக உள்ளூர் மக்கள் கைரதாபாத்தின் கணேசு உற்சவ குழுவை அமைத்தனர். சிங்காரி குடும்பத்தினர் இந்த விழாவை 1954 முதல் நடத்தி வருகின்றனர். பல ஏழைக் குடும்பங்கள் இங்கு வரும் பார்வையாளர்களுக்கு பொருட்களை விற்பனை செய்வதன் மூலம் உயிர்வாழ்கின்றன.  
திருவிழாவிற்கு மூன்று மாதங்களுக்கு முன்பு சிலையின் கட்டுமானம் தொடங்குகிறது. கிட்டத்தட்ட 58 அடி உயரமுள்ள இந்த பெரிய சிலையை நிர்மாணிப்பதற்காக மூன்று மாதங்களுக்கு ஒரு சிற்ப கலைஞரின் தலைமையில் கிட்டத்தட்ட 200 தொழிலாளர்கள் இரவு பகலாக வேலை செய்கிறார்கள்.  
2018இல் இருந்து சுற்றுச்சூழலுக்கு உகந்தவாறு பிளாஸ்டர் ஆஃப் பாரிஸிலிருந்து களிமண் சிலைக்கு மாற உற்சவக் குழு ஒப்புக்கொண்டது.
# குக்கட்பள்ளி

**குகட்பள்ளி** (Kukatpally) என்பது இந்தியாவின் தெலங்ணாவில் ஐதராபாத்தின் வடமேற்கு பகுதியில் அமைந்துள்ள ஒரு புறநகர்ப் பகுதியாகும். இது மெட்சல்-மல்கஜ்கிரி மாவட்டத்தின்<nowiki/>மல்கஜ்கிரி வருவாய் பிரிவில் உள்ள பாலநகர் மண்டலத்தின் தலைமையகம்ம் ஆகும். பெருநகர ஐதராபாத்து மாநகராட்சியில் இணைவதற்கு முன்னர் இது ஒரு நகராட்சியாக இருந்தது. இப்போது இது "பெருநகர ஐதராபாத்து மாநகராட்சியின் வடக்கு மண்டலத்" தலைமையகமாக உள்ளது.  
இதன் சாலைகள், ஐதராபாத் தகவல் தொழில்நுட்பம் மற்றும் பொறியியல் ஆலோசனை நகரத்தின் தகவல் தொழில்நுட்ப மையத்திற்கு அருகாமையில் உள்ளது.
# குக்கட்பள்ளி

## புள்ளிவிவரங்கள்

குக்கட்பள்ளியின் புவி ஆயத்தொலைவுகள் 17 ° 29′N 78 ° 25′E ஆகும். பேசப்படும் முக்கிய மொழி தெலுங்கு, சிலர் உருது மொழியை பேசுகிறார்கள். இந்தியையும் புரிந்துகொள்கிறார்கள். இது ஐதராபாத்தில் மிகவும் பரபரப்பான வணிக மையங்களில் ஒன்றாகு. இது ஆடை மற்றும் உணவகங்களுக்கு பிரபலமானது. ஐதராபாத்தில் ஒரு கி.மீ. <sup>2</sup> க்கு 33,076 நபர்களைக் கொண்ட மிகப்பெரிய மக்கள் தொகை அடர்த்தி கொண்டபகுதியாகும்.
# குக்கட்பள்ளி

## வரலாறு

இது, ஐதராபாத்தின் வடமேற்கு பகுதியில் ஒரு தொழில்துறை பகுதியாக இருந்தது. 1990களின் முற்பகுதியில் இதன் மக்கள் தொகை அதிகரிக்கத் தொடங்கியது, பலர் ஆந்திராவிலிருந்து குடிபெயர்ந்து இப்பகுதியைச் சுற்றி குடியேறினர்.
# குக்கட்பள்ளி

## கலாச்சாரம்

பதுகம்மா, உகாதி, வரலட்சுமி நோன்பு, அட்லத்தாடி, விநாயக சதுர்த்தி, சங்கராந்தி, தீபாவளி, போனலு, ரமலான், பக்ரீத், மற்றும் மிலாதுன் நபி போன்ற விழாகள் மகிழ்ச்சியுடன் கொண்டாடப்படுகின்றன. விஜயதசமியும் முக்கியமான திருவிழாவில் ஒன்றாகும்.
# பென் டேவிஸ்

**பெஞ்சமின் வி. டேவிஸ்** என்பவர் இங்கிலாந்து நாட்டு ஒளிப்பதிவாளர் ஆவார். இவர் ஹன்னிபால் ரைசிங் (2007), கிக்-ஆஸ் (2010) மற்றும் மார்வெல் ஸ்டுடியோஸ் தயாரித்த மார்வெல் திரைப் பிரபஞ்சத் திரைப்படங்களான கார்டியன்ஸ் ஆப் தி கேலக்ஸி (2014), அவெஞ்சர்ஸ்: ஏஜ் ஆஃப் அல்ட்ரான் (2015), டாக்டர் ஸ்ட்ரேஞ்ச் (2016), கேப்டன் மார்வெல் (2019) போன்ற பல திரைப்படங்களில் திரைப்பட ஒளிப்பதிவாளராக பணிபுரிந்துள்ளார்.
# எலியட் கிரகாம்

**எலியட் சி. கிரகாம்** (பிறப்பு: சூன் 8, 1976) என்பவர் அமெரிக்க நாட்டு படத் தொகுப்பாளர் மற்றும் திரைப்படத் தயாரிப்பாளர் ஆவார்.  
இவர் 1999 ஆம் ஆண்டில் நியூயார்க் பல்கலைக்கழகத்தில்வரலாறு மற்றும் திரைப்படத்தில் இளங்கலைப் பட்டம் பெற்றார். 2001 ஆம் ஆண்டு 'தி இலாஸ்ட் மினிட்' என்று திரைப்படத்தின் மூலம் துணை படத்தொகுப்பாளராக அறிமுகமானார். அதை தொடர்ந்து எக்ஸ்-மென் 2 (2003), சூப்பர்மேன் ரிட்டர்ன்ஸ் (2006), 21 (2008), மில்க் (2008),}} இட்ரஸ் (2014), கேப்டன் மார்வெல் (2019) போன்ற பல திரைப்படங்களில் படத்தொகுப்பாளராக பணிபுரிந்துள்ளார்.
# தெப்பி பெர்மன்

**தெப்பி பெர்மன்** என்பவர் தென்னாப்பிரிக்கா நாட்டு திரைப்படம் மற்றும் தொலைக்காட்சி படத் தொகுப்பாளர் ஆவார். இவர் மார்வெல் ஸ்டுடியோஸ் தயாரித்த மார்வெல் திரைப் பிரபஞ்சத் திரைப்படங்களான ஸ்பைடர்மேன்: ஹோம்கம்மிங் (2017), பிளாக் பான்தர் (2018) மற்றும் கேப்டன் மார்வெல் (2019) போன்ற திரைப்படங்களில் படத் தொகுப்பாளராக பணிபுரிந்துள்ளார்.
# தெப்பி பெர்மன்

## வாழ்க்கை மற்றும் தொழில்

இவர் தென்னாப்பிரிக்கா நாட்டில் ஜோகன்னஸ்பர்க் நகரில் பிறந்தார். கனடாவில் வான்கூவர் நகருக்கு செல்லுமுன், தென்னாப்பிரிக்காவில் தொலைக்காட்சி நிகழ்ச்சிகளிலும் மற்றும் திரைப்படங்களிலும் படத் தொகுப்பாளராக பணிபுரிந்துள்ளார். இவர் இஸ்பேஸ் சிம்ப்ஸ் மற்றும் இன்விட்கஸ் போன்ற திரைப்படங்களில் பணியாற்றிய பிறகு, லாஸ் ஏஞ்சல்ஸ் நகருக்கு சென்றார். அங்கு ஸ்பைடர்மேன்: ஹோம்கம்மிங் (2017), பிளாக் பான்தர் (2018) மற்றும் கேப்டன் மார்வெல் (2019) ஆகியவற்றிற்கான திரைப்படத் தொகுப்பு குழுவில் பணிபுரிந்துள்ளார். 2018 ஆம் ஆண்டில் அமெரிக்கே திரைப்படத் தொகுப்பாளராக கில்டில் சேர்க்கப்பட்டார்.
# ஜூட் லோ

**டேவிட் ஜூட் கேவொர்த் லோ** (பிறப்பு: 29 திசம்பர் 1972 ) என்பவர் இங்கிலாந்து நாட்டு நடிகர் ஆவார். இவர் 1992 ஆம் ஆண்டு முதல் ஷோப்பிங் (1994), பேண்ட் (1997), அலிபியா (2004), த ஏவியேட்டர் (2004), 360 (2011), கேப்டன் மார்வெல் (2019) போன்ற பல திரைப்படங்களில் நடித்ததன் மூலம் அறியப்படும் நடிகர் ஆனார்.  
இவர் தனது நடிப்புத்திறனுக்காக பிரித்தானிய அகாடமி திரைப்பட விருதுகள், இரண்டு அகாதமி விருதுகள் மற்றும் இரண்டு டோனி விருதுகளுக்கான பரிந்துரைகள் உட்பட பல விருதுகளைப் பெற்றுள்ளார்.
# ஜூட் லோ

## ஆரம்ப கால வாழ்க்கை

லோ 29 டிசம்பர் 1972 ஆம் ஆண்டில் தென் லண்டனின் லூயிஷாமில் பிறந்தார். இவரின் தந்தை பீட்டர் லோ மற்றும் சகோதரி நடாஷா லோ ஆவார்.
# அன்னெட் பெனிங்

**அன்னெட் கரோல் பெனிங்** (*Annette Carol Bening*, பிறப்பு: மே 29, 1958) என்பவர் அமெரிக்க நாட்டு நடிகை ஆவார். இவர் 1980 ஆம் ஆண்டு முதல் அமெரிக்கன் பியூட்டி (1999), பேயிங் ஜூலியா (2004), தி கிட்ஸ் ஆர் ஆல் ரைட் (2010), போன்ற பல திரைப்படங்களில் நடடித்ததன் மூலம் மிகவும் புகழ் பெற்ற நடிகை ஆனார். 1987 ஆம் ஆண்டு 'ஆல் மை சன்ஸ்' என்ற நாடகத்திற்கான சிறந்த நடிகைக்கான டோனி விருதுக்கும் பரிந்துரைக்கப்பட்டார் என்பது குறிப்பிடத்தக்கது.  
இவர் தி கிரிப்டர்ஸ் (1990), அமெரிக்கன் பியூட்டி (1999), பீயிங் ஜூலியா (2004) மற்றும் தி கிட்ஸ் ஆர் ஆல் ரைட் (2010) போன்ற திரைப்படங்களில் நடித்ததற்காக நான்கு முறை அகாதமி விருதுக்கு பரிந்துரைக்கப்பட்டார். 2019 ஆம் ஆண்டில் மார்வெல் ஸ்டுடியோஸ் தயாரித்த மார்வெல் திரைப் பிரபஞ்சத் திரைப்படமான கேப்டன் மார்வெல் என்ற திரைப்படத்தில் கேப்டன் 'மார்வெல் (மார்-வெல்)' என்ற கதாபாத்திரத்தில் நடித்துள்ளார்.
# வசந்த வாசல்

***வசந்த வாசல்*** (*Vasantha Vaasal*) என்பது 1996 ஆம் ஆண்டு வெளியான இந்திய தமிழ் அதிரடி காதல் திரைப்படம் ஆகும். எம். ஆர் இயக்கிய இந்த படத்தில் விஜய், சுவதி ஆகியோர் முக்கிய வேடங்களில் நடித்தனர், மன்சூர் அலி கான், வடிவேலு, கோவை சரளா ஆகியோர் துணை வேடங்களில் நடித்தனர். இசை அமைப்பாளர் மாசாவின் அறிமுக படம் இது. இந்த படம் முதலில் 1995 இல் வெளியிட திட்டமிடப்பட்டது, ஆனால் பின்னர் மார்ச் 1996 இல் தாமதமாக வெளியானது. இந்த படம் இந்தி மொழியில் *சிர்ஃப் டும் ஹாய் டம்* என மொழிமாற்றம் செய்யப்பட்டது.
# வசந்த வாசல்

## கதை

விஜய் ( விஜய் ) சினிமா மீது வெறித்தனமாக இருப்பதால் திரைப்படங்களில் நடிக்க வேண்டும் என்ற லட்சியத்துடன் நகரத்திற்கு வருகிறார். அவர் திவ்யாவின் ( சுவாதி ) வீட்டில் வாடகைக்கு இருக்கிறார். அவர் திரைப்படக் காட்சிகளை நடித்து பார்கிறார், திரைப்பட உரையாடல்களை உரத்த குரலில் பேசிப் பார்க்கிறார், இதனால் திவ்யாவின் படிப்புக்குத் தொந்தரவாக ஆகிறது. இதனால், இருவரும் இசையில் மோதல் உருவாகிறது. ஆனால் இறுதியாக அவர்கள் ஒருவரையோருவர் காதலிக்கத் துவங்குகிறார்கள். கணேஷ் ( மன்சூர் அலிகான் ) திவ்யாவின் முறைமாமன், அவரை திருமணம் செய்து கொள்ள விரும்புகிறார். இதனால் கணேஷ் காதலர்களை தொந்தரவு செய்யத் தொடங்குகிறார், ஆனால் விஜய் திவ்யாவுக்காக போராடி கடைசியில் அவள் கையைப் பிடிக்கிறார்.
# வசந்த வாசல்

## நடிகர்கள்

- விஜய் - விஜய்
- சுவாதி - திவ்யா
- மன்சூர் அலி கான் - கணேஷ்
- வடிவேலு - வேலு
- கோவை சரளா - வேலுவின் மனைவி
- சி. ஆர். சரஸ்வதி - வசந்தா (திவ்வாவின் தாய்)
- இடிச்சப்புளி செல்வராசு - ஒப்பனைக் கலைஞர்
- சகீலா - சுனிதா
- குள்ளமணி
- வெள்ளை சுப்பையா
- அ. சகுந்தலா - வேலுவின் மாமியார்
- ஜீவா - இராணி
- பயில்வான் ரங்கநாதன்
- சாப்ளின் பாலு - விஜயின் நண்பர்
# வசந்த வாசல்

## பாடல்கள்

இத்திரைப்படத்திற்கு மாசா இசையமைத்திருந்தார். பாடல் வரிகளை மாசா, உமா கண்ணதாசன், எம். ஆர் ஆகியோர் எழுதியுள்ளனர்.
| 1 | ஆடி குலுகமும் | சாகுல் ஹமீது, சுவர்ணலதா | 04:58 |  |
| --- | --- | --- | --- | --- |
| 2 | அதிபதி அழகு | அருண்மொழி, சித்ரா | 04:44 |  |
| 3 | என் காதலி | மனோ | 04:47 |  |
| 4 | என் தேகம் | எஸ். ஜானகி, குழுவினர் | 04:38 |  |
| 5 | மச்சம் எங்க இருக்கு | மனோ, சிந்து | 04:54 |  |
| 6 | புது ரோஜா | அருண் மோஷி | 04:58 |  |
| 7 | ராதிரினிலே | மனோ, எஸ். ஜானகி | 04:33 | } |
# மியாப்பூர்

**மியாப்பூர்** (Miyapur) தெலங்காணாவின் ஐதராபாத்து மாவட்டத்திற்கு வடமேற்கே 22.5 கிலோமீட்டர் (14.0 மைல்) தொலைவில் அமைந்துள்ள பெருநகர ஐதராபாத்தின் ஒரு பகுதியாகும். இதை ஐதராபாத்து பெருநகர மேம்பாட்டு ஆணையம் உருவாக்கியது. பெருநகர ஐதராபாத்து நகராட்சி நிர்வாகாகத்தால் நிர்வகிக்கப்படுகிறது. ஐதராபாத்து ஒருங்கிணைந்த பெருநகர போக்குவரத்து ஆணையம் பேருந்து வசதிகளைக் கொண்டுள்ளது..  
மியாப்பூரில் பல ஏரிகளும், உயர்மட்ட குடியிருப்புகளும் உள்ளன. ஜவகர்லால் நேரு தொழில்நுட்ப பல்கலைக்கழகமும் இதன் அருகில் உள்ளது.  
மியாபூர் - எல்.பி.நகர் மெட்ரோ தொடர்வண்டி நடைபாதையின் ஆரம்பப்பகுதியில் ஐதராபாத்தின் பரபரப்பான இடங்களில் இதுவும் ஒன்றாகும். தொழில்துறை வசதிகளில் தகவல் தொழில்நுட்பம், மருந்து, துணி, தொழில்துறை மேம்பாட்டு பகுதிகள் ஆகியவை அடங்கும். இது முக்கியமாக புனே - ஐதராபாத்து - மச்சிலிப்பட்டணம் நெடுஞ்சாலையான தேசிய நெடுஞ்சாலை எண் 65 இல் அமைந்துள்ளது. மியாப்பூர்-கச்சிபௌலி, மியாப்பூர்-கொம்பள்ளி இடைநிலை வளைய சாலைகள் வழியாக இணைப்பு மற்றும் ஐதராபாத் மெட்ரோ, உள்ளூர் போக்குவரத்து போன்றவற்றின் வளர்ச்சிக்கு பங்களிக்கின்றன.
# மியாப்பூர்

## வரலாறு

ஐதராபாத்திற்கு மிக அருகே அமைந்திருந்த மியாப்பூர் என்ற சிறிய கிராமம் அதன் பண்டைய வரலாற்றின் பெரும்பகுதிக்கு ஐதராபாத்தின் வரலாற்றைக் கொண்டுள்ளது. சாளுக்கிய, காகத்தியர்கள், பாமினி சுல்தான்கள், கோல்கொண்டா சுல்தான்கள், முகலாயர்கள், ஐதராபாத் நிசாம்கள் போன்ற ஆட்சியாளர்கள் இந்த பிராந்தியத்தை ஆண்டனர். இது பெரும்பாலும் பச்சுப்பள்ளி கிராமத்தின் நீட்டிப்பு என்று குறிப்பிடப்படுகிறது.  
மியாப்பூர் இப்போது இரங்காரெட்டி (ஆர்.ஆர்) மாவட்டத்தின் ஒரு பகுதியாகும். முன்னர் 'ஐதராபாத்து கிராமப்புறம்' மாவட்டம் என்று அழைக்கப்பட்டது. இது ஆகத்துட் 15, 1978 இல் உருவாக்கப்பட்டது, ஐதராபாத்து, சிக்கந்திராபாத் என்ற இரட்டை நகரங்களை உருவாக்குவதன் மூலம், சுற்றியுள்ள சில நகர்ப்புற குடியிருப்புகள் நகர்ப்புற மையத்தை உருவாக்கி, முன்னாள் ஐக்கிய ஆந்திராவின் துணை முதல்வராக இருந்த மறைந்த கே.வி. இரங்கா ரெட்டியின் மறைவுக்குப் பின்னர் இரங்கா ரெட்டி மாவட்டமாக மறுபெயரிடப்பட்டது.
# மியாப்பூர்

## நிலவியல்

தெற்கு ஆசியாவில் உள்ள இந்திய துணைக் கண்டத்தின் தக்காணப் பீடபூமியின் மையத்தில் மியாப்பூர் அமைந்துள்ளது. இது 17.4968 ° N 78.3614 ° E என்ற புவிக்கூறுகள் குக்கட்பள்ளிக்கு அருகில் ஒருங்கிணைக்கிறது . இது கனிமவளங்கள் நிறைந்த பகுதியாகும். மணல் குவாரியும் செயல்படுகிறது.
# மியாப்பூர்

## பொருளாதாரம்

இதன் நகரமயமாக்கலுக்கு முன்னர் விவசாயமே பிரதானமாக இருந்தது. முக்கிய பயிர்களாக பருத்தி, மக்காச்சோளம், கரும்பு, நிலக்கடலை, கொள்ளு போன்றவை. கூடுதலாக, அலங்கார தாவரங்களை வளர்ப்பது, பால், காய்கறி சாகுபடி ஆகியவை விவசாயிகளால் கடைப்பிடிக்கப்படுகின்றன.  
சில காலமாக, மியாபூர் பெரிய நிறுவனங்களில் பணிபுரியும் மற்றும் விவசாயத்திலிருந்து விலகிச் செல்லும் மக்களுடன் கூடிய நகர்ப்புற பொருளாதாரமாக மாறுகிறது.
# என் உயிர் நீதானே

**என் உயிர் நீதானே** (*En Uyir Nee Thaane*) என்பது 1998 ஆம் ஆண்டு வெளியான இந்திய தமிழ் காதல் நாடகத் திரைப்படம் ஆகும். எஸ். பி. இராஜ்குமார் இயக்கிய இப்படத்தில் பிரபு, தேவயானி ஆகியோர் முக்கிய வேடங்களில் நடித்தனர். இப்படம் தெலுங்கு படமான *பெல்லிசேசுகொண்டாம்* படத்தின் மறு ஆக்கம் ஆகும். படம் 1998 அக்டோபர் 19 அன்று கலவையான விமர்சனங்களுக்கு வெளியானது.
# என் உயிர் நீதானே

## கதை

வாசு ( பிரபு ) ஒரு பணக்கார தொழிலதிபர். தனது தந்தைக்கு முறை தவறி பிறந்த மகனை அவன் தாயின் மரணத்திற்குப் பிறகு எடுத்து வளர்க்கிறார். இதை அவரது தந்தை எதிர்க்கிறார். இதனால் குழந்தையுடன் தனியாக வாழ வாசு வீட்டை விட்டு வெளியேறுகிறான். ஜானகி ( தேவயானி ) ஒரு கொலை வழக்கில் கொலைகாரனுக்கு எதிராக சாட்சியமளிக்கிறாள். இதனால் கொலைகாரனின் சகோதரன் பழிவாங்குவதற்காக ஜானகியை பாலியல் பலாத்காரம் செய்கிறான். இதன்பிறகு ஜானகியை அவரது சகோதரர் வீட்டிலிருந்து வெளியேற்றுகிறார். அவள் தன் தொழியின் வீட்டிற்குச் செல்கிறாள், ஆனால் அங்கே கூட, அவள் வெளியேற்றப்படுகிறாள். வாசு அவளை காப்பாற்ற வருகிறான். வாசுவின் முறைதவறி பிறந்த சகோதரனுக்கு தாயாகவும், வாசுவின் ஆலையில் மேலாளராகவும் ஜானகி ஆகிறாள். வாசு அவளை நோக்கி ஈர்க்கப்பட்டு அவளை திருமணம் செய்து கொள்ள விரும்புகிறான். அவள் அனுதாபத்தினால் அவ்வாறு செய்கிறான் என்று அவள் நம்புகிறாள். தனது அத்தை மகள் ( மகேஷ்வரி ) அமெரிக்காவிலிருந்து வருவதால், வாசு அவளையே திருமணம் செய்யவேண்டும் என்பதால் அவனது விருப்பத்தை ஏற்க்க வேண்டாம் என்று வாசுவின் தாயார் ( ஸ்ரீவித்யா ) ஜானகியிடம் கூறுகிறார. ஜானகி அதற்கு சம்மதித்து, தனக்கு பதிலாக மகேஸ்வரியை திருமணம் செய்து கொள்ளுமாறு வாசுவிடம் கேட்கிறாள். ஜானகியை பாலியல் வன்புணர்வு செய்தவன் அவளை திருமணம் செய்து கொண்டு, அவள் வழக்கை திரும்பப் பெறுச்செய்து பின்னர் அவளைக் கொன்றுவிட திட்டமிடுகிறான். வாசு அவளைக் காப்பாற்றுகிறான். இறுதியாக, மகேஸ்வரி ஜானகி மீதான வாசுவின் காதலை உணர்ந்து அவரை திருமணம் செய்ய மறுத்துவிடுகிறாள். வாசுவும் ஜானகியும் ஒன்றுபடுகிறார்கள்.
# என் உயிர் நீதானே

## நடிகர்கள்

- பிரபு வாசுவாக
- தேவயானி ஜானகியாக
- கவுண்டமணி புல்லட் ஜாக்கியாக
- செந்தில் நிக்கோலஸாக
- மகேஷ்வரி சீமாவாக
- ராசன் பி. தேவ் ராஜசேகராக
- ஸ்ரீவித்யா வாசுவின் தாயாக
- ராஜேஷ் ஜானகியின் அண்ணனாக
- சி. ஆர். சரஸ்வதி ஜானகியின் அண்ணியாக
- தியாகு காவல் ஆய்வாளராக
- மகேந்திரன் ராஜசேகரின் மகனாக
- முத்துக்காளை - வாகனப் பழுது பாப்பவராக
- எல். ஐ. சி. நரசிம்மன் காவல் ஆணையராக
- அம்பிகா விருந்தினர் தோற்றத்தில்
# என் உயிர் நீதானே

## இசை

இப்படத்திற்கு தேவா இசையமைத்தார். ஒலிப் பேழையில் 5 பாடல்கள் உள்ளன. பழனி பாரதி, காமகோடியன், அறிவுமதி, எஸ். பி. ராஜ்குமார் ஆகியோர் பாடல் வரிகளை எழுதியுள்ளனர்..
| 1 | ஜனவரி நிலவே | கிருஷ்ணராஜ், சுஜாதா | எஸ். பி. ராஜ்குமார் | 05:31 |
| --- | --- | --- | --- | --- |
| 2 | மெல்ல மெல்ல | மனோ, சித்ரா | பழனி பாரதி | 05:16 |
| 3 | நிக்கோபார் | மனோ, தேவா | காமகோடியன் | 05:15 |
| 4 | பதினெட்டு வயசு | சுஜாதா, எஸ். பி. பாலசுப்பிரமணியம் | பழனி பாரதி | 05:03 |
| 5 | சிம்பொனி | பி. உன்னிகிருஷ்ணன், ஹரிணி | அறிவுமதி | 05:01 |
# பகுப்பாய்வு நுட்பம்

**பகுப்பாய்வு நுட்பம்** *(Analytical technique)* என்பது ஒரு வேதியியல் பொருள், வேதியியல் தனிமம் அல்லது வேதியியல் கலவையின் இயற்பியல் அல்லது வேதியியல் பண்புகளை தீர்மானிக்கப் பயன்படும் ஒரு முறையாகும். எளிமையான எடையறி பகுப்பாய்வு முதல் செறிவுகாணல் பகுப்பாய்வு வரை மிகச்சிறப்பு வாய்ந்த கருவிகளைப் பயன்படுத்தி மிகவும் மேம்பட்ட பலவிதமான நுட்பங்கள் பகுப்பாய்விற்குப் பயன்படுத்தப்படுகின்றன.  
பகுப்பாய்வு வேதியியலில் பயன்படுத்தப்படும் மிகப் பொதுவான நுட்பங்கள் இங்கு கொடுக்கப்பட்டுள்ளன.  
- தரம் பார்த்தல்: பகுப்பாய்வு செய்யப்படவேண்டிய பொருளுடன் வினைபுரிவதற்கு தேவையான வினையாக்கியின் அளவை அடிப்படையாகக் கொண்டது.
- மின்னழுத்தமானியைப் பயன்படுத்தி மின்னழுத்தத்தை ஒப்பிடுதல் மற்றும் வோல்ட்டா அளவியல் உள்ளிட்ட மின்பகுப்பாய்வு நுட்பங்கள்
- நிறமாலையியல்: மின்காந்த கதிர்வீச்சுடன் பகுப்பாய்வு செய்யப்படவேண்டிய பொருள் வெளிப்படுத்தும் வேறுபட்ட இடைவினைகளை அடிப்படையாகக் கொண்ட நுட்பம்.
- நிறப்பகுப்பியல்: பகுப்பாய்வு செய்யப்பட வேண்டிய பொருளை மற்ற மாதிரிகளிலிருந்து பிரித்தெடுத்து ஆய்வு செய்வதை அடிப்படையாகக் கொண்ட நுட்பம். இம்முறையினால் மற்ற சேர்மங்களின் குறுக்கீடு இல்லாமல் அளவிடமுடியும்.
- பருமனறி பகுப்பாய்வு: நிறையை அடிப்படையாகக் கொண்டு அயனி ஆய்வு செய்யப்படும் நுட்பம்.
- கதிரியக்கப்பகுப்பாய்வு வேதியியல்: பகுப்பாய்வு செய்யப்பட வேண்டிய பொருளின் அணுக்கருவிலுள்ள கதிரியக்க உட்கருவின் ஆற்றலை பகுப்பாய்வு செய்யும் நுட்பம்.
இவற்றைத் தவிர சிறப்பு பயன்பாடுகளைக் கொண்ட இன்னும் பல நுட்பங்கள் உள்ளன. மேலும் ஒவ்வொரு பெரிய பகுப்பாய்வு நுட்பத்திலும் பல பயன்பாடுகளும் பொது நுட்பங்களில் சில மாறுபாடுகளும் உள்ளன.
# மின்புலத் தூள்நகர்ச்சி (ஆய்விதழ்)

மின்புலத் தூள்நகர்ச்சி (***எலக்ட்ரோபோரேசிஸ்***) என்பது மின்புலத் தூள்நகர்ச்சியின் அனைத்து அம்சங்களையும் உள்ளடக்கிய ஒரு சக-மதிப்பாய்வு செய்யப்பட்ட அறிவியல் இதழாகும். இதில் புதிய அல்லது மேம்பட்ட பகுப்பாய்வு மற்றும் தயாரிப்பு முறைகள், கோட்பாட்டின் வளர்ச்சி மற்றும் புரதங்கள், நியூக்ளிக் அமிலங்கள் மற்றும் பிற சேர்மங்களின் ஆய்வில் மின்புலத் தூள்நகர்ச்சி முறைகளின் புதுமையான பயன்பாடுகள் குறித்த ஆய்வுக்கட்டுரைகள் வெளியிடப்படுகிறது.
# மின்புலத் தூள்நகர்ச்சி (ஆய்விதழ்)

## சுருக்கம் மற்றும் அட்டவணைப்படுத்தல்

இந்த ஆய்விதழில் வெளியிடப்படும் கட்டுரைகளின் சுருக்கம் கீழ்க்கண்ட தரவுத்தளங்களில் அட்டவணைப்படுத்தப்படுகிறது.  
ஆய்விதழ் மேற்கோள் அறிக்கையின்படி, இந்த இதழ் 2019ஆம் ஆண்டின் 3.081 தாக்கக் காரணியைக் கொண்டுள்ளது. இது "வேதியியல், பகுப்பாய்வு" என்ற பிரிவில் உள்ள 77 பத்திரிகைகளில் 26வது இடத்தையும், "உயிர்வேதியியல் ஆராய்ச்சி முறைகள்" பிரிவில் 88இல் 24வது இடத்தையும் பெற்றுள்ளது.
# வார்ப்புரு:BBC ISWOTY 2021

---
| **கண்ணோட்டம்** | } |
| --- | --- |
|-
| |
|-
| |
| **பயிலரங்குகள், கட்டுரைகள்** | } |
| --- | --- |
|-
| |
|-
| |
| **அமைப்பாண்மை** | } |
| --- | --- |
|-
| |
|-
| |
| **அறிக்கை** | } |
| --- | --- |
|-
| |
|-
| |
|}
<noinclude></noinclude>
# விக்கிப்பீடியா:பிபிசி இந்திய விளையாட்டு வீராங்கனைகள் 2021

<big><big>**அறிமுகம்**</big></big>  
:பிபிசி நிறுவமானது, இந்திய மொழிகளில் பெண்ணிய விக்கிக்கட்டுரைகளை வளர்க்கச் செயற்படுத்தும், முதல் இந்திய அளவிலான திட்டநிகழ்வு இதுவாகும். இந்நிகழவானது, பிபிசி நிறுவனம், விக்கிமீடிய அறக்கட்டளை, தேர்ந்தெடுக்கப்பட்ட இந்திய மொழி விக்கித்திட்டப் பங்களிப்பாளர்கள், பத்திரிக்கையியல் கல்லூரிகள் ஆகியவற்றின் கூட்டுமுயற்சியும் ஆகும். குறிப்பாக விளையாட்டு வீராங்கனைகள் குறித்தக்கட்டுரைகளும், அவைகளுக்குத் தொடர்புடைய ஊடகங்களும், பொதுவுரிமத்தில் வெளியிடப்படுகின்றன. விக்கித்திட்டங்களில் பெண்ணியக்கட்டுரைகள், அனைத்து விக்கிமீடியத் திட்ட மொழிகளிலும் 10% விட குறைவாகவே உள்ளன. (காண்க:) பெண்ணியக் கட்டுரைகளோடு, பெண் பங்களிப்பாளர்களையும் வளர்த்தெடுக்க, இதனை நாம் நல்லதொரு வாய்ப்பாக எண்ணி செயற்படுவோம்.
# விக்கிப்பீடியா:பிபிசி இந்திய விளையாட்டு வீராங்கனைகள் 2021/கண்ணோட்டம்

<div>
<div>நோக்கம்</div>
<div>
- **பிபிசி, ஆண்டின் இந்திய விளையாட்டு வீராங்கனை**(BBC Indian Sportswoman of the Year) என்ற விருதானது, ஒவ்வொரு ஆண்டும் பிபிசி நிறுவனத்தால் வழங்கப்படுகிறது. இதழியல் வல்லுனர்கள், பத்திரிக்கையாளர்கள், தலைமைப் பத்திரிக்கையாளர்கள் (editors) ஆகியவர்கள் அடங்கிய குழுவால், இந்த விருதுக்குரியவர் தேர்ந்தெடுக்கப்படுவார். 2020 ஆம் ஆண்டு இந்த விருது வழங்கல் தொடங்கப்பட்டது. பி. வி. சிந்து என்ற இந்திய இறகுப் பந்தாட்ட விளையாட்டு வீராங்கனைக்கு, இந்த இந்திய விருது முதன்முதலாக அளிக்கப்பட்டது. 2021 ஆம் ஆண்டிற்கான விருது, மார்ச்சு மாதம் அளிக்கப்பட திட்டமிட்டுள்ளனர். விருது குறித்தக் கூடுதல் தகவல்களை பின்வரும் இணைய இணைப்பில் அறியலாம் : https://www.bbc.com/news/world-asia-india-55700784.
---
- இந்த விருது வழங்கலோடு, இவ்வருடம் பிபிசி இந்தியா (BBC India), தேர்ந்தெடுக்கப்பட்ட ஆறு இந்திய மொழிகளில்(1. ஆங்கிலம், 2. இந்தி, 3. தமிழ், 4. மராத்தி, 5. குசராத்தி, 6. பஞ்சாபி ) இந்திய விளையாட்டு வீராங்கனைகளைக் குறித்த ஐம்பது கட்டுரைகளை எழுத ஒருங்கிணைப்பை, இந்திய விக்கிமீடியருடன் இணைந்து செயற்படுத்துகிறது. இக்கட்டுரைகள், **18 பெப்ரவரி 2021 ** நாளில் தொடர்தொகுப்போட்டமாக (The edit-a-thon), பிபிசி இந்தியாவால் நடத்தப்பட உள்ளது. Journalism students from across India will creating/expanding Wikipedia articles of 50 sportswomen in Hindi, Tamil, Marathi, Telugu, Punjabi and Gujarati, along with a some in English. These articles will be reviewed by Wikipedians from respective communities before the date of the edit-a-thon. Community reviewers will also be conducting introduction sessions to respective language Wikipedians to students, during the week of 8 பெப்ரவரி.
</div></div>
# விக்கிப்பீடியா:பிபிசி இந்திய விளையாட்டு வீராங்கனைகள் 2021/பயிலரங்குகள், கட்டுரைகள்

## பயிலரங்குகள்

| வரிசை | நாள் | நேரம் | மொழி | பயற்றுநர்/வழிநடத்துனர் |
| --- | --- | --- | --- | --- |
| 3 | 9 பெப்ரவரி 2021 | 10 காலை to 12 மணி வரை | இந்தி |  |
| 4 | பிற்பகல் 2 - 4 | தமிழ் | பயனர்:info-farmer |  |
| 5 | 10 பெப்ரவரி 2021 | 10 காலை to 12 மணி வரை | மராத்தி |  |
| 6 | பிற்பகல் 2 - 4 | குசராத்தி |  |  |
| 11 பெப்ரவரி 2021 | 10 காலை to 12 மணி வரை | பஞ்சாபி |  |  |
| 7 | பிற்பகல் 2 - 4 | தெலுங்கு |  |  |
| 8 | 12 பெப்ரவரி 2021 | பிற்பகல் 2 - 4 | ஆங்கிலம் | } |  
- மேற்குறிப்பிட்ட, நடந்து முடிந்த மாணவிகளுடனான அறிமுகமும், மேல்-விக்கித்திட்ட நடத்துனர்களிடனான உரையாடலும், தகவலுழவனால் நிகழ்த்தப்பட்டது. காண்க: கூகுள் ஆவணம்
# விக்கிப்பீடியா:பிபிசி இந்திய விளையாட்டு வீராங்கனைகள் 2021/அமைப்பாண்மை

## பிபிசி

- Vandana Vijay (ஒருங்கிணைப்பாளர்)
- Divya Arya
# விக்கிப்பீடியா:பிபிசி இந்திய விளையாட்டு வீராங்கனைகள் 2021/அமைப்பாண்மை

## விக்கிப்பீடியா

- (ஒருங்கிணைப்பாளர்)
- (துணைஒருங்கிணைப்பாளர்)
- (துணைஒருங்கிணைப்பாளர்)
# விக்கிப்பீடியா:பிபிசி இந்திய விளையாட்டு வீராங்கனைகள் 2021/அமைப்பாண்மை

## விக்கிப்பீடியா

### தமிழ் விக்கிப்பீடியா

- விக்கிப்பீடியா:பிபிசி இந்திய விளையாட்டு வீராங்கனைகள் 2021/அமைப்பாண்மை/பங்கேற்பாளர்கள்
# விக்கிப்பீடியா:பிபிசி இந்திய விளையாட்டு வீராங்கனைகள் 2021/அமைப்பாண்மை

## பொது ஆவணங்கள்

அனைத்து மொழியினருக்கும் பயன்படும் வகையில், பின்வரும் பக்கங்களை, பொதுவகத்தில் உருவாக்கியுள்ளேன்.
- அவர்கள் திட்டத்தில் குறிப்பிட்டுள்ள 50 விளையாட்டு வீராங்கனைகளை காட்சியகத்தில் காணலாம். :c:BBC ISWOTY 2021
- அதற்குரிய படங்கள், மேலும் இந்த பகுப்பில் சேர்க்கப்பட உள்ளன. OTRS அனுமதிக்காகக் காத்திருக்கின்றன. அதனால் ,39 படங்களே இருக்கும்.c:category:BBC ISWOTY 2021  
- இத்திட்டநடத்துனர் கொடுத்த, கூகுள் ஆவணங்களில் 50 கட்டுரைகள் இருந்தன. அவற்றின் விவரங்களை, இங்கே அறியலாம். இத்தரவுகளைக் கொண்டு விக்கித்தரவில் இணைப்பது எளிமையாகும்.
# சங்கோல் அருங்காட்சியகம்

**சங்கோல் அருங்காட்சியகம்** *(Sanghol Museum)* இந்தியாவின் பஞ்சாப் மாநிலத்திலுள்ள பதேகாட் சாகிப் மாவட்டத்தில் உள்ள சங்கோல் கிராமத்தில் அமைந்துள்ளது. தொல்பொருள் அருங்காட்சியகமான இந்த அருங்காட்சியகத்தின் தற்போதைய கட்டிடம் 1990 ஆம் ஆண்டு ஏப்ரல் 10 அன்று திறக்கப்பட்டது. பஞ்சாப் அரசாங்கத்தின் கலாச்சார விவகார தொல்பொருள் மற்றும் அருங்காட்சியகங்களின் துணைப் பிரிவாக இது இயங்குகிறது.
# கொண்டா வெங்கட ரங்கா ரெட்டி

**கே. வி. ரங்கா ரெட்டி** (12 திசம்பர் 1890 - சூலை 24 1970) என அழைக்கப்படும் **கொண்டா வெங்கட ரங்கா ரெட்டி** (Konda Venkata Ranga Reddy) ஒருங்கிணைந்த ஆந்திரப் பிரதேசத்தின் முன்னாள் துணை முதல்வராக இருந்தார். சாகிர்தார்களுக்கு எதிராக தெலங்காணா கிளர்ச்சியை எதிர்த்துப் போராடிய சுதந்திரப் போராளியாவார். தெலங்காணாவில் உள்ள இரங்கா ரெட்டி மாவட்டத்திற்கு இவரது பெயரிடப்பட்டது.
# கொண்டா வெங்கட ரங்கா ரெட்டி

## தொழில்

### அரசியல் வாழ்க்கை

ஐதராபாத்து மாநிலத்திற்கு எதிராக இருந்த இரசாக்கர்களை சுதந்திர இந்தியாவில் ஒருங்கிணைக்க போராடியதற்காக தெலங்காணாவில் உள்ள ஒரு மாவட்டத்திற்கு இவரது பெயரிடப்பட்டது.  
நீலம் சஞ்சீவ ரெட்டியின் அரசாங்கத்தில் 1959இல் வருவாய்த்துறை அமைச்சராக இருந்தார். 1961ஆம் ஆண்டில் தாமோதரம் சஞ்சீவய்யா அரசாங்கத்தில் ஆந்திராவின் துணை முதல்வராக ஆனார். இவர் தெலங்காணா இயக்கத்தில் பங்கேற்றார். சித்தியம்பார் சந்தையில் பேசிய இவரது ஆவேசமான பேச்சுக்கு பெயர் பெற்றவர். இப்பேச்சில் இவர் *குலாம் கி ஜிந்தகி சே, மௌத் ஆச்சி* என்ற சொற்களால் முடித்தார் .
# கொண்டா வெங்கட ரங்கா ரெட்டி

## தொழில்

### கல்வியாளர்

இவர், கல்வி நிறுவனமான ஏ. வி கல்லூரியையும் நிறுவினார். அறக்கட்டளை நடத்திவரும் பெண்கள் கல்லூரிக்கு இவரின் நினைவாக கே. வி. இரங்கா ரெட்டி மகளிர் கல்லூரி என பெயரிடப்பட்டது. இவர், மகளிர் விடுதி ஒன்றையும் தொடங்கினார்.
# கொண்டா வெங்கட ரங்கா ரெட்டி

## தனிப்பட்ட வாழ்க்கை

இவர், துங்கபத்ராம்மா என்பவரை மணந்தார். இவர்களுக்கு, 7 மகன்களும், 4 மகள்களும் என 11 குழந்தைகள் இருந்தனர். இவரது மகன்களில் ஒருவரான கொண்டா மாதவ ரெட்டி ஐதராபாத் உயர் நீதிமன்றத்திலும், மும்பை உயர் நீதிமன்றத்தின் தலைமை நீதிபதியாகவும் இருந்தார். இவரது பேரன்களில் ஒருவரான கே. விஸ்வேஸ்வர ரெட்டி அரசியல்வாதியாகவும், தெலங்காணாவின் சேவெள்ள மக்களவைத் தொகுதியின் நாடாளுமன்ற உறுப்பினருமாவார்.
1960களில் ஆந்திரப் பிரதேசத்தில் தெலுங்கானா இயக்கத்தில் பங்கேற்ற முன்னோடிகளில் ஒருவரும், இந்திய தேசிய காங்கிரசு கட்சியைச் சேர்ந்த ஓர் அரசியல்வாதியுமான மாரி சன்னா ரெட்டி இவரது உறவினராவார். இவரது சகோதரரின் (கொண்டா நாராயண ரெட்டி) மகளை மணந்தார்.
# கொண்டா வெங்கட ரங்கா ரெட்டி

## நூலியல்

- My Autobiography By K V Ranga Reddy
# கொண்டா மாதவ ரெட்டி

நீதிபதி **கொண்டா மாதவ ரெட்டி** (Konda Madhava Reddy) (1923-1997) ஆந்திரப் பிரதேச உயர் நீதிமன்றத்திலும். பம்பாய் உயர் நீதிமன்றத்திலும் பணியாற்றிய முன்னாள் தலைமை நீதிபதியாவார். மேலும் இவர், புது தில்லியின் சிறிய மாநிலங்களின் அமைப்பின் முன்னாள் உறுப்பினருமாவார். இவர், ஆந்திர மாநிலத்தில் உள்ள பெரிய மற்றும் கல்வி, கலாச்சார மற்றும் சமூக அமைப்புகளில் இந்திய நீதித்துறையில் ஒரு சிறந்த ஆளுமையாக இருந்தார்.
# கொண்டா மாதவ ரெட்டி

## சொந்த வாழ்க்கை

இவர், 1923 அக்டோபர் 21 ஆம் தேதி, ஆந்திர மாநிலத்தின் நல்கொண்டா மாவட்டத்திலுள்ள சராஜ்பேட்டையில் கொண்டா வெங்கட ரங்கா ரெட்டிக்கும், துங்கபத்ரம்மா ஆகியோருக்கு பிறந்தார். இவர் சுதந்திர போராளிகளின் புகழ்பெற்ற குடும்பத்தைச் சேர்ந்தவர். இவரது தந்தை 1957 முதல் 1962 வரை இந்திய தேசிய காங்கிரசின் தலைவராகவும், வருவாய்துறை அமைச்சராகவும், ஆந்திர மாநில துணை முதல்வராகவும் இருந்தார்.
# கொண்டா மாதவ ரெட்டி

## கல்வி

- ஐதராபாத்தில் உள்ள சதர்காட்டில் உள்ள அரசு உயர்நிலைப்பள்ளியில் தனது ஆரம்பக்கல்வியைப் பெற்றார்.
- ஐதராபாத்தின் நிசாம் கல்லூரியில் அரசியல் அறிவியல் மற்றும் பொருளாதாரத்தில் இளங்கலைப் பட்டம் பெற்றார்.
- புனே பல்கலைக்கழகத்தின் பெர்குசன் கல்லூரியில் பொருளாதாரத்தில் முதுகலையை பெற்றார்.
- மும்பை பல்கலைக்கழகத்தில் தனது சட்டப்படிப்பை முடித்தார்.
# கொண்டா மாதவ ரெட்டி

## குடும்பம்

இவர், ஜெயலதா தேவி என்பவரை மணந்தார். இந்த தம்பதியருக்கு 3 மகள்களும், 1 மகனும் இருந்தனர். இவரது மகன் கொண்டா விசுவேசுவர ரெட்டி, தெலங்காணாவிலுள்ள சேவெள்ள மக்களவைத் தொகுதியின் நாடாளுமன்ற உறுப்பினர் ஆவார் .
# கொண்டா மாதவ ரெட்டி

## இறப்பு

நீதிபதி கொண்டா மாதவா ரெட்டி 25 செப்டம்பர் 1997 அன்று, குருதிப் புற்றுநோய் காரணமாக இறந்தார்.
# இரசாக்கர்கள் (ஐதராபாத்து)

**இரசாக்கர்கள்** (*Razakars*) ஐதராபாத் நிசாம் மிர் சர் உசுமான் அலிகான், ஏழாம் ஆசப் சாவின் ஆட்சியின் போது காசிம் இரசுவி என்பவரால் ஏற்பாடு செய்த ஒரு குடிப்படையாகும். ஐதராபாத் மாநிலத்தை இந்திய ஒன்றியத்துடன் இணைப்பதை இவர்கள் எதிர்த்தனர். நிசாமின் சுதேச அரசை இந்தியாவுக்கு பதிலாக பாக்கித்தானுடன் சேர்க்கும் திட்டமும் இவர்களிடம் இருந்தது. இறுதியில், போலோ நடவடிக்கையின் போது இந்தியத் தரைப்படை இரசாக்கர்களை விரட்டியது. காசிம் ரசிவி ஆரம்பத்தில் சிறையில் அடைக்கப்பட்டார். பின்னர் தான் விடுவிக்கப்பட்ட நாற்பத்தெட்டு மணி நேரத்திற்குள் பாக்கித்தானுக்கு குடிபெயரவேண்டும் என்ற உறுதிமொழியின் பேரில் புகலிடம் தேடி பாக்கித்தானுக்கு செல்ல அனுமதிக்கப்பட்டார்.
# இரசாக்கர்கள் (ஐதராபாத்து)

## வரலாறும் போர்க்குற்றங்களும்

ஐதராபாத் மாநிலம் நிசாம் ஆட்சி செய்த ஒரு இராச்சியமாகும். 1947ஆம் ஆண்டில் இந்தியா சுதந்திரம் பெற்றபோது, மற்ற எல்லா சுதேச மாநிலங்களையும் போலவே, ஐதராபாத் மாநிலத்திற்கும் இந்தியா அல்லது பாக்கித்தானுடன் சேர விருப்பம் வழங்கப்பட்டது. ஆனல், நிசாம் சுதந்திரமாக இருக்க விரும்பினார். 1947ஆம் ஆண்டு நவம்பர் 29 ஆம் தேதி நிசாம் அரசு இந்தியாவுடன் ஒரு நிலையான ஒப்பந்தத்தை மேற்கொண்டது.  
ஐதராபாத் மாநிலம் 20ஆம் நூற்றாண்டின் தொடக்கத்திலிருந்து படிப்படியாக கடவுளின் பெயரால் ஆட்சி செய்யும் பகுதியாக மாறி வந்தது. 1926ஆம் ஆண்டில், ஓய்வுபெற்ற ஐதராபாத் அதிகாரி **நவாப் முகம்மது நவாஸ் கான்** என்பவரால் அனைத்திந்திய மஜ்லிசே இத்திகாதுல் முசுலிமீன் நிறுவப்பட்டு, வரையறுக்கப்பட்டது. பகதூர் யார் ஜங் இதன் முதல் தலைவராக 1938 ஆம் ஆண்டு தேர்ந்தெடுக்கப்பட்டார். மிதவாத முஸ்லிம்களின் அரசியல் அபிலாசைகளை ஓரங்கட்டுவதில் முக்கிய கவனம் செலுத்திய இக்கட்சி ஒரு சக்திவாய்ந்த அமைப்பாக மாறியது.  
ஐதராபாத் மாநிலம் ஒரு முஸ்லிம் அரசு என்றும், முஸ்லிம் மேலாதிக்கம் வெற்றியின் உரிமையை அடிப்படையாகக் கொண்டது என்றும் கூறிய அலிகார் பல்கலைக்கழகத்தில் படித்த முஸ்லிம் காசிம் இரசுவி தலைமையிலான இரசாக்கர்களிடையே மஜ்லிசே இத்திகாதுல் முசுலிமீன் கட்சி தனது ஆளுமையைக் கொண்டிருந்தது. நிசாம் தவறாகப் பயன்படுத்தத் தொடங்கிய சிறப்பு அதிகாரங்களை இரசாக்கர்கள் கோரினர். மேலும் நிசாம் இவர்களின் கட்டளைகளுக்குக் கட்டுப்பட வேண்டியிருந்தது. ஐதராபாத் மாநில வழக்கை ஐக்கிய நாடுகள் பாதுகாப்பு அவையில் முறையிட நிசாம் ஐக்கிய நாடுகள் அவைக்கு ஒரு குழுவை அனுப்பியது.  
பொதுவுடைமை அனுதாபிகளையும், விவசாயிகளின் ஆயுதக் கிளர்ச்சிகளையும் இரசாக்கர்கள் கொடூரமாக வீழ்த்தினர். மேலும் இந்தியாவுடன் இணைவதற்கு வாதிட்ட ஊடகவியலாளர் ஷோபுல்லா கான் போன்ற செயற்பாட்டாளர்களை கொலை செய்தனர்.ஐதராபாத் மாநில காங்கிரசு தடைசெய்யப்பட்டது. மேலும், அதன் தலைவர்கள் விசயவாடா அல்லது மும்பைக்குத் தப்பி ஓட வேண்டிய கட்டாயம் ஏற்பட்டது. இந்திய இந்தியப் பொதுவுடைமைக் கட்சி பொது மக்களை இவர்களிடமிருந்து பாதுகாக்கும் முயற்சியில் தீவிரமாக செயல்பட்டது.
# இரசாக்கர்கள் (ஐதராபாத்து)

## போலோ நடவடிக்கைப் பிறகு இணைப்பு

இறுதியாக, இந்திய உள்துறை அமைச்சர் வல்லபாய் பட்டேல், ஐதராபாத் மாநிலத்தில் "இராணுவ நடவடிக்கையை" மேற்கொள்ள முடிவு செய்து, போலோ நடவடிக்கை தொடங்கப்பட்டது. படைத் தளபதி ஜே.என். சௌத்ரி தலைமையிலான இந்தியத் தரைப்படை ஐந்து திசைகளிலிருந்தும் மாநிலத்திற்குள் நுழைந்தது. செப்டம்பர் 18, 1948 அன்று சரணடைவதற்கு முன்னர் இந்தியப் படைகள் நடத்திய பெரும் தாக்குதலுக்கு எதிராக இரசாக்கர்கள் குறுகிய காலம் போராடினர். நிசாமின் தலைமை அமைச்சர் மிர் லைக் அலி, காசிம் இரிஸ்வி ஆகியோர் கைது செய்யப்பட்டனர். செப்டம்பர் 22, 1948 அன்று, நிசாம் தனது புகாரை ஐ.நா.பாதுகாப்புக் குழுவில் இருந்து திரும்பப் பெற்றார். ஐதராபாத்தை இந்திய ஒன்றியத்தில் இணைப்பது அறிவிக்கப்பட்டது. தளபதி சௌத்ரி ஐதராபாத்தின் இராணுவ ஆளுநராக பொறுப்பேற்று 1949 இறுதி வரை அந்த பதவியில் இருந்தார். சனவரி 1950 இல், ஒரு மூத்த அரசு அதிகாரி எம்.கே.வெல்லோடி, மாநில முதல்வராக பதவியேற்றார். நிசாமுக்கு "ராஜ் பிரமுக்" அல்லது "ஆளுநர்" என்ற பதவி வழங்கப்பட்டது.  
இந்த நடவடிக்கையைத் தொடர்ந்து நடந்த வன்முறையில் 27,000 முதல் 40,000 வரை முஸ்லிம்கள் உயிர் இழந்ததாக பண்டிட் சுந்தர்லால் குழு அறிக்கை மதிப்பிட்டுள்ளது.
# இரசாக்கர்கள் (ஐதராபாத்து)

## கலைக்கப்பட்டது

ஐதராபாத், இந்தியாவுடன் இணைக்கப்பட்ட பின்னர் இரசாக்கர்கள் படை கலைக்கப்பட்டது. மேலும், மஜ்லிசே இத்திகாதுல் முசுலிமீன் கட்சி தடை செய்யப்பட்டது. இருப்பினும் இது 1957 இல் காங்கிரசு அரசாங்கத்தின் கீழ் அனைத்திந்திய மஜ்லிசே இத்திகாதுல் முசுலிமீன் (ஏஐஐஎம்) என மறுபெயரிடப்பட்டது. காசிம் இரிசுவி கிட்டத்தட்ட பத்தாண்டு காலம் இந்திய சிறைகளில் அடைக்கப்பட்டிருந்தார். தான் விடுவிக்கப்பட்ட நாற்பத்தெட்டு மணி நேரத்திற்குள் அவர் பாக்கித்தானுக்கு குடிபெயரவேண்டும் என்ற நிபந்தனையின் பேரில் பின்னர் விடுவிக்கப்பட்டார். அவருக்கு பாக்கித்தானில் புகலிடம் வழங்கப்பட்டது.
# இரசாக்கர்கள் (ஐதராபாத்து)

## பிரபலமான கலாச்சாரத்தில்

- இராஜ் துர்கே இயக்கி, 2015 ஆம் ஆண்டு வெளியான மராத்தி மொழித் திரைப்படமான இராசாகர், என்ற படத்தில் சசாங்க் சின்டே, சித்தார்த்த ஜாதவ் மற்றும் ஜோதி சுபாஷ் ஆகியோர் நடித்திருந்தனர். இது இரசாக்கர்கள் செய்த சம்பவங்களையும், அட்டூழியங்களையும் அடிப்படையாகக் கொண்டிருந்து.
# ஜெம்மா சான்

**ஜெம்மா சான்** (பிறப்பு: 29 நவம்பர் 1982) என்பவர் இங்கிலாந்து நாட்டு நடிகை ஆவார். இவர் ஷாங்காய் (2010), ஜாக் ரியான் (2014), லண்டன் பீல்ட்ஸ் (2018) போன்ற பல திரைப்படங்களிலும் மற்றும் பெட்லாம் (2011), குமான்ஸ் (2014-2018) போன்ற பல தொலைக்காட்சி தொடர்களிலும் துணைக்கதாபாத்திரங்களில் நடித்துள்ளார்.  
2019 ஆம் மார்வெல் திரைப் பிரபஞ்சத் திரைப்படங்களான கேப்டன் மார்வெல் மற்றும் எட்டெர்னல்சு (2021) போன்ற திரைப்படங்களில் கேப்டன் 'மின்-எர்வா' என்ற கதாபாத்திரத்தில் நடித்துள்ளார்.
# ஜெம்மா சான்

## ஆரம்ப கால வாழ்க்கை

ஜெம்மா சான் 29 நவம்பர் 1982 ஆம் ஆண்டில் இங்கிலாந்தில் லண்டனில் உள்ள கைஸ் மருத்துவமனையில் பிறந்தார். இவரது தந்தை ஒரு பொறியியலாளர், அவர் ஹாங்காங்கில் வளர்ந்தார், அதே நேரத்தில் அவரது தாயார் ஸ்காட்லாந்தில் கிரீனோக்கில் வளர்ந்தார். இவர்களின் பெற்றோர் சீனாவிலிருந்து குடிபெயர்ந்தவர்கள் ஆவார்கள். சான் தன்னை ஒரு பிரித்தானிய ஆசியராக அடையாளம் காட்டிக்கொண்டார்.
# ரிஷிகங்கா ஆறு

**ரிஷிகங்கா ஆறு** (**Rishiganga** or **Rishi Ganga**) இந்தியாவின் வடக்கில் அமைந்த உத்தராகண்ட் மாநிலத்தின் கார்வால் கோட்டத்தில் உள்ள சமோலி மாவட்டத்தில் பாய்கிறது. இமயமலையின் சிவாலிக் மலைத் தொடர்களில் ஒன்றான நந்தா தேவி பனிக்கொடுமுடிகளில், முக்கியமாக ரிஷிகங்கா கொடுமுடி, தட்சினி கங்கா கொடுமுடிகளிலிருந்து ரிஷி கங்கா ஆறு உற்பத்தியாகிறது. இந்த ஆறு நந்தா தேவி தேசியப் பூங்கா வழியாக பாய்ந்து இறுதியில் சமோலி மாவட்டத்தில் உள்ள ரெய்னி கிராமத்தில் பாயும் தௌலி கங்கா ஆற்றுடன் கலக்கிறது. இந்த ஆறு 40 கிலோமீட்டர் நீளம் கொண்டது.
# ரிஷிகங்கா ஆறு

## 2021 உத்தராகண்ட் பனிப்பாறை வெடிப்பு வெள்ளம்

7 பிப்ரவரி 2021 காலை 10.45 மணி அளவில் பனிப்பாறை வெடிப்பு வெள்ளத்தால், ரிஷிகங்கா ஆறு மற்றும் தௌலிகங்கா ஆற்றில் ஏற்பட்ட வெள்ளப் பெருக்கு காரணமாக ரெய்னி கிராமத்தில் பாயும் ரிஷி கங்கா ஆற்றில் குறுக்கே கட்டப்பட்ட அணையும், தபோவன் விஷ்ணுகாட் நீர் மின் நிலையமும் பலத்த சேதம் ஏற்பட்டதுடன், பல மனித உயிர்களும் பலிகளும் பலியானது.
# ரெய்னி

**ரெய்னி** அல்லது **ரேனி** (**Rini** - **Raini**) இந்தியாவின் உத்தராகண்ட் மாநிலத்தின் சமோலி மாவட்டத்தில் அமைந்த சிற்றூர் ஆகும். தௌலிகங்கா ஆறும், ரிஷிகங்கா ஆறும் ஒன்று கூடும் இடத்தில் ரெய்னி கிராமம் அமைந்துள்ளது. இதன் அருகமைந்த பெரிய நகரம் ஜோஷி மடம் ஆகும்.
# ரெய்னி

## 2021 வெள்ளத் தேசம்

2021 உத்தராகண்டம் பனிப்பாறை வெடிப்பு வெள்ளத்தால், இவ்வூரில் பாயும் ரிஷி கங்கா ஆற்றில் ஏற்பட்ட பெருவெள்ளத்தால், ரிஷிகங்கா அணை மற்றும் தபோவன் விஷ்ணுகாட் நீர் மின் நிலையம் பலத்த சேதம் அடைந்து நூற்றுக்கணக்கான உயிர்கள் பலியானது.வெள்ளத்தால் ரெய்னி கிராமம் அருகே புதிய ஏரி உருவாகியுள்ளது. இதனால் மீண்டும் வெள்ள ஆபத்து ஏற்படும் எனக்கருதுகின்றனர்.
# தபோவன் விஷ்ணுகாட் நீர் மின் நிலையம்

**தபோவன் விஷ்ணுகாட் நீர் மின் நிலையம்** (**Tapovan Vishnugad Hydropower Plant**) இந்தியாவின் உத்தராகண்ட் மாநிலத்தின் சமோலி மாவட்டத்தில் பாயும் தௌலிகங்கா ஆற்றின் குறுக்கே கட்டப்பட்ட அணை அருகே நிறுவப்பட்ட மின்னுற்பத்தி நிலையம் ஆகும். ரெய்னி கிராமத்தில் தேசிய அனல் மின் நிறுவனத்திற்கு சொந்தமான இந்த நீர் மின் நிலையம் நாளொன்றுக்கு 520 மெகா வாட் மின் உற்பத்தி கொண்டது. மேலும் ஆண்டு ஒன்றிற்கு சராசரியாக 2.5 கிலோ கிகா வாட் மின் உற்பத்தி திறன் கொண்டது.
# தபோவன் விஷ்ணுகாட் நீர் மின் நிலையம்

## 2021 உத்தராகண்டம் பனிப்பாறை வெடிப்பு வெள்ளம்

7 பிப்ரவரி 2021 அன்று ஏற்பட்ட 2021 உத்தராகண்ட வெள்ளத்தால் தௌலிகங்கா அணை மற்றும் தபோவன் விஷ்ணுகாட் நீர் மின் நிலையம் பலத்த சேதம் அடைந்ததுடன், நீர் மின் நிலைய ஊழியர்கள் மற்றும் பொதுமக்கள் நூற்றுக்கும் மேற்பட்டவர்கள் பலியாயினர்.
தபோவன் நீர்மின் நிலைய சுரங்கம், சேறு மற்றும் இடிபாடுகளால் மூடிக்கொண்டது. உள்ளே வேலை செய்து கொண்டிருந்த 25 முதல் 30 தொழிலாளர்கள் சிக்கிக்கொண்டனர். அவர்களையும், வெள்ளத்தில் அடித்துச் செல்லப்பட்டவர்களையும் மீட்கும் பணி, இன்று 7-வது நாளாக தொடர்ந்து நடைபெற்று வருகிறது.
# தபோவன் விஷ்ணுகாட் நீர் மின் நிலையம்

## மீட்புப் பணிகள்

தபோவன் விஷ்ணுகாட் நீர் மின் நிலைய சுரங்கத்தில் இதுவரை 37 பேர்களின் உயிரற்ற உடல்கள் மீட்கப்பட்டுள்ளன. இன்னும் 168 பேரை பற்றிய எந்த விவரமும் தெரியவில்லை. சேறுகளை அகற்றி அவர்களை மீட்கும் பணியில் இந்திய இராணுவம், இந்திய - திபெத் எல்லைக் காவல்படை, தேசிய பேரிடர் மீட்புப்படை, மாநில பேரிடர் மீட்புப்படைகளின் 450-க்கு மேற்பட்ட வீரர்கள் ஈடுபட்டுள்ளனர். 120 மீட்டர் நீளத்திற்கு இடிபாடுகளை அகற்றிவிட்டனர். நேற்று முன்தினம் நீர் மின் நிலைய சுரங்கத்தில் துளையிடும் பணியை தொடங்கினர். ஆனால், தௌலிகங்கா ஆற்றில் திடீரென நீர்மட்டம் உயர்ந்ததால், மீட்புப்பணி தற்காலிகமாக நிறுத்தப்பட்டது. இருப்பினும், சிறிது நேரம் கழித்து மீட்புப்பணி தொடர்ந்தது.
# இசுபைடர் மேன் திரைப்படம்

**இசுபைடர் மேன் திரைப்படம்** (இசுபைடர் மேன் திரைப்படம்) என்பது ஸ்டான் லீ மற்றும் ஸ்டீவ் டிட்கோ ஆகியோரால் உருவாக்கப்பட்டு மற்றும் மார்வெல் வரைகதை வெளியீடுகளில் இடம்பெற்ற வரைகதை புத்தக கற்பனையான மீநாயகன் கதாபாத்திரம் ஆகும். இந்த கதாபாத்திரம் பல மேடை நாடகங்கள் மற்றும் தொலைக்காட்சிக்காக தயாரிக்கப்பட்ட திரைப்படங்களில் தோன்றியுள்ளது.  
முதல் முதலில் 1977 ஆம் ஆண்டில் தொலைக்காட்சிக்காக தயாரிக்கப்பட்ட திரைப்படத்தில் நடிகர் 'நிக்கோலஸ் ஹம்மண்ட்' என்பவர் பீட்டர் பார்க்கர் / இசுபைடர் மேன் என்ற கதாபாத்திரத்தில் நடித்துள்ளார். மேலும் இரண்டு முறை இந்த கதாபாத்திரம் மூலம் வெவ்வேறு திரைப்படங்களிலும் தோன்றியுள்ளார். 1981 ஆம் ஆண்டில் ஜப்பான் மொழியில் ஜப்பான் டோய் நிறுவனம் 'இசுபைடர் மேன்' என்ற தொலைக்காட்சித் தொடரை உருவாக்கியது. 'ஷின்ஜி டோட் டக்குயா' என்பவர் யமாஷிரோ / ஸ்பைடர் மேன் என்ற கதாபாத்திரத்தில் நடித்துள்ளார். 1999 ஆம் ஆண்டளவில் சோனி பிக்சர்ஸ் நிறுவனம் இந்த கதாபாத்திரத்திற்கான திரைப்பட உரிமையைப் பெற்று 2014 வரை இரண்டு திரைப்படத் தொடர்களை உருவாக்கியது. நடிகர் தோபி மக்குயர் என்பவர் நடிப்பில் இசுபைடர்-மேன் (2002), இசுபைடர்-மேன் 2 (2004), இசுபைடர்-மேன் 3 (2007) மற்றும் நடிகர் ஆண்ட்ரூ கார்பீல்ட் நடிப்பில் தி அமேசிங் ஸ்பைடர்-மேன் (2012), தி அமேசிங் ஸ்பைடர்-மேன் 2 (2014) போன்ற திரைப்படங்கள் வெளியானது.  
பிப்ரவரி 2015 இல் டிஸ்னி, மார்வெல் ஸ்டுடியோஸ் மற்றும் சோனி பிக்சர்ஸ் நிறுவனம் ஆகியவை இசுபைடர் மேன் திரைப்பட உரிமைகளைப் பகிர்ந்து கொள்ள ஓர் ஒப்பந்தம் செய்தன. இது ஸ்பைடர் மேனின் புதிய வாழ்க்கை முறையில் அறிமுகப்படுத்தப்பட்டு மார்வெல் திரைப் பிரபஞ்சத்தில் ஒருங்கிணைக்கப்பட்டது. இந்த ஒப்பந்தம் சோனி பிக்சர்ஸ் தனி இசுபைடர் மேன் படங்களின் சொந்த நிதி, விநியோகம் மற்றும் இறுதி ஆக்கபூர்வமான கட்டுப்பாட்டைக் கொண்டிருக்க அனுமதித்தது. மற்றும் வால்ட் டிஸ்னி ஸ்டுடியோஸ் மோஷன் பிக்சர்ஸ் இப்படங்களை விநியோகித்தது.  
இந்த புதிய பதிப்பில் நடிகர் டாம் ஹாலண்ட் என்பவர் ஸ்பைடர் மேனாக சித்தரிக்கப்பட்டார். மேலும் இவர் நடிப்பில் கேப்டன் அமெரிக்கா: சிவில் வார் (2016) முதல் இசுபைடர்-மேன்: பார் பிரம் ஹோம் (2019) வரை ஐந்து படங்களில் தோன்றியுள்ளார். செப்டம்பர் 2019 இல் டிஸ்னி மற்றும் சோனி நிறுவனங்கள் ஹாலண்டின் நடிப்பில் குறைந்தது இரண்டு தோற்றங்களை உருவாக்க ஒரு புதிய ஒப்பந்தத்தை மேற்கொண்டன: அவை தனி படம் மற்றொரு தனி படம் மற்றும் குழு படம் ஆகும்.  
இயங்குபடம் செய்யப்பட்ட ஸ்பைடர் மேன் படத்திற்கான திட்டங்கள் சோனி நிறுவனத்தால் ஏப்ரல் 2015 இல் அதிகார பூர்வமாக அறிவிக்கப்பட்டன. அவை சோனி பிக்சர்ஸ் அனிமேஷன் நிறுவனத்திடமிருந்து 'இசுபைடர் மேன்: இன்டூ தி ஸ்பைடர்-வெர்சஸ்' (2018) என்ற படம் வெளியானது. இந்த படத்தில் நடிகர் ஷமீக் மூர் என்பவர் மைல்ஸ் மோரல்ஸ் / ஸ்பைடர் மேன் ஆகியோருக்கு குரல் கொடுத்துள்ளார். இது பீட்டர் பார்க்கரின் கதாபாத்திரத்தில் இருந்து வேறுபட்டு புதிய காதாபாத்திரமாக சித்தரிக்கப்பட்டது.  
இசுபைடர் மேன் படங்கள் பொதுவாக நல்ல வரவேற்பைப் பெற்றன. உலகளாவிய பாக்ஸ் ஆபிஸில் அவை மொத்தமாக $6.3 பில்லியனை வசூலித்துள்ளன. 2019 ஆம் ஆண்டு வெளியான இசுபைடர்-மேன்: பார் பிரம் ஹோம் என்ற திரைப்படம் உலகளவில் 1 பில்லியன் டாலருக்கும் அதிகமான வசூல் செய்தது. இதுவே ஸ்பைடர் மேன் திரைப்படங்களில் அதிக வசூல் செய்த முதல் படமாகவும் மற்றும் சோனி நிறுவனத்தின் மிக அதிக வசூல் செய்த படமாகவும் திகழ்கிறது. 2018 ஆம் ஆண்டு வெளியான இன்டூ தி ஸ்பைடர்-வெர்சஸ் என்று இயங்குபடம் சிறந்த அசைவூட்டத் திரைப்படத்திற்கான அகாதமி விருதுதை வென்றுள்ளது என்பது குறிப்பிடத்தக்கது.
# இசுபைடர் மேன் திரைப்படம்

## ஆரம்பகால தொலைக்காட்சி படங்கள்

### தி அமேசிங் ஸ்பைடர் மேன் தொடர் (1977–1981)

| சார்லஸ் டபிள்யூ. புரைஸ், டேனியல் ஆர். குட்மேன், எட்வர்ட் ஜே. மாண்டாக்னே |
| --- |
# இசுபைடர் மேன் திரைப்படம்

## ஆரம்பகால தொலைக்காட்சி படங்கள்

### இசுபைடர் மேன் 1977

1977 ஆம் ஆண்டில் 'தி அமேசிங் ஸ்பைடர் மேன்' என்ற பெயரில் தொலைக்காட்சி படமாகவும், அமெரிக்காவிற்கு வெளியே கொலம்பியா பிக்சர்ஸ் என்ற நிறுவனம் 'ஸ்பைடர் மேன்' என்ற பெயரிலும் வெளியிட்டது. இந்த திரைப்படம் ஸ்வாகேமர் இயக்கத்தில் ஆல்வின் போரெட்ஸ் எழுத்தில் உருவாக்கப்பட்டது.
இந்த படம் சிபிஎஸ்ஸில் செப்டம்பர் 14, 1977 அன்று திரையிடப்பட்டது, 1980 இல் விஎச்எஸ் வெளியீட்டைப் பெற்றது.
# இசுபைடர் மேன் திரைப்படம்

## ஜப்பானிய படம்

| } |
| --- |
# இசுபைடர் மேன் திரைப்படம்

## சாம் ரெய்மி திரைப்படங்கள் (2002-2007)

| லாரா ஜிஸ்கின், இயன் பிரைஸ் |
| --- |
# இசுபைடர் மேன் திரைப்படம்

## மார்க் வெப் திரைப்படங்கள் (2012–2014)

| லாரா ஜிஸ்கின், அவி ஆராட், மாட் டோல்மாச் |
| --- |
# இசுபைடர் மேன் திரைப்படம்

## மார்வெல் ஸ்டுடியோஸ் உடன் உரிம ஒப்பந்தமான திரைப்படங்கள்

| கேவின் பிகே, அமி பாஸ்கல் |
| --- |
# இசுபைடர் மேன் திரைப்படம்

## வரவேற்பு

### பாக்ஸ் ஆபிஸ் (வசூல்)

| படம் | வெளியான திகதி | மொத்த வருவாய் | வசூல் தரவரிசை | ஆக்கச்செலவு | குறிப்புகள் |  |  |  |
| --- | --- | --- | --- | --- | --- | --- | --- | --- |
| இசுபைடர்-மேன் | May 3, 2002 | $407,022,860 | $418,002,176 | $825,025,036 | 35 | 82 | $139 மில்லியன் |  |
| இசுபைடர்-மேன் 2 | June 30, 2004 | $373,585,825 | $415,390,628 | $788,976,453 | 46 | 95 | $200 மில்லியன் |  |
| இசுபைடர்-மேன் 3 | May 4, 2007 | May 1, 2007 | $336,530,303 | $558,453,070 | $894,983,373 | 60 | 64 | $258 மில்லியன் |
| தி அமேசிங் ஸ்பைடர்-மேன் | July 3, 2012 | June 27, 2012 | $262,030,663 | $495,900,000 | $757,930,663 | 115 | 104 | $230 மில்லியன் |
| தி அமேசிங் ஸ்பைடர்-மேன் 2 | May 2, 2014 | April 16, 2014 | $202,853,933 | $506,128,390 | $708,982,323 | 208 | 121 | $250 மில்லியன் |
| இசுபைடர்-மேன்: ஹோம்கம்மிங் | July 7, 2017 | July 5, 2017 | $334,201,140 | $545,965,784 | $880,166,924 | 64 | 68 | $175 மில்லியன் |
| இசுபைடர்-மேன்: பார் பிரம் ஹோம் | July 2, 2019 | June 28, 2019 | $390,532,085 | $741,395,911 | $1,131,927,996 | 40 | 25 | $160 மில்லியன் |
| ஸ்பைடர்-மேன்: இன்டு தி ஸ்பைடர்-வெர்ஸ் | December 14, 2018 | December 12, 2018 | $190,241,310 | $185,299,521 | $375,540,831 | 232 | 335 | $90 மில்லியன் |
# தர்மபுரி, ஜக்டியால் மாவட்டம்

**தர்மபுரி** என்ற கிராமம் இந்தியாவின் தெலங்காணா மாநிலத்தில் ஜக்டியால் மாவட்டத்தில் தர்மபுரி மண்டலத்தில் அமைந்துள்ளது.
# தர்மபுரி, ஜக்டியால் மாவட்டம்

## நிலவியல்

தர்மபுரி, ஜக்டியால் நகரத் தொடருந்து நிலையத்திலிருந்து சுமார் 28–30 கி.மீ. தொலைவிலும் மஞ்செரியல் நகரிலிருந்து 42 கி.மீ. தொலைவில் கோதாவரி நதிக்கரையில் காசி பேட்டை-பலார்சா தொடருந்து பாதையில் அமைந்துள்ளது. &nbsp;மேற்கிலிருந்து கிழக்கு நோக்கிப் பாயும் கோதாவரி ஆறு, தர்மபுரியில் வடக்கிலிருந்து தெற்கே பாய்கிறது, எனவே இந்த அறு தட்சினா வாகினி (தெற்கு பாயும்) என்று அழைக்கப்படுகிறது.
# கெஸ்ட் அவுஸ்

**கெஸ்ட் அவுஸ்** (*Guest House*) என்பது 1999 ஆம் ஆண்டு வெளியான தமிழ் வயதுக்கு வந்தவர்களுக்கான திகில் திரைப்படம் ஆகும். பி. ஜி. இராஜ்மோகன் எழுதி இயக்கிய இப்படத்தில் பாபு கணேஷ், சங்கீதா ஆகியோர் முக்கிய கதாபாத்திரங்களில் நடித்துள்ளனர். பாலா சிங், சி. ஆர். சரஸ்வதி ஆகியோர் துணை வேடங்களில் நடித்துள்ளனர். இப்படத்திற்கான இசையை எஸ். பி. பூபதி அமைத்துள்ளார். படம் 1999 சூன் மாதம் தமிழகம் முழுவதும் வெளியிடப்பட்டது.
# கெஸ்ட் அவுஸ்

## நடிகர்கள்

- பாபு கணேஷ்
- சங்கீதா
- பாலா சிங்
- சி. ஆர். சரஸ்வதி
- பிரீத்தி
- பரூக்கான்
- கத்தீஷ் காந்தி
- விஜயராஜ்
- மதுரை சக்தி
- நிலா
- கனகபிரியா
- டான்சர் கலா
- சசிகலா
- சிவசிறீ
# கெஸ்ட் அவுஸ்

## வெளியீடு

இந்த படம் பின்னர் தொலைக்காட்சி பார்வையாளர்களுக்காக அதே பெயரில் இந்தியில் மொழிமாற்றம் செய்யப்பட்டு வெளியிடப்பட்டது.  
ராஜ்மோகன் பின்னர் *லவ் ஸ்டோரி* என்ற பெயரில் 2005 ஆம் ஆண்டில் புதுமுகங்களைக் கொண்டு மற்றொரு படத்தைத் தொடங்கினார், ஆனால் அது திரையரங்கில் வெளிவரவில்லை.
# கார்மேகம்

**கார்மேகம்** (*Karmegham*) என்பது 2002ஆம் ஆண்டு வெளியான தமிழ் நாடகத் திரைப்படம் ஆகும். எஸ். பி. இராஜ்குமார் இயக்கிய இப்படத்தில் மம்மூட்டி, ராதாரவி, அபிராமி ஆகியோர் முக்கிய வேடங்களில் நடிதனர். இப்படத்திற்கு வித்தியாசாகர் இசை அமைத்தார்.
# கார்மேகம்

## கதை

கர்மேகம் ( மம்மூட்டி ) நீண்ட காலமாக இராணுவத்தில் பணியாற்றிய பின்னர் தனது கிராமத்திற்குத் திரும்புகிறான். பழைய பழக்கவழக்கங்கள், கட்டுப்பாடுகள் ஆகியவற்றைக் கைவிடாமல் கிராம மக்கள் இன்னும் வாழ்கிறார்கள் என்பதை அவன் காண்கிறான். அவர்கள் ஒரு பண்ணையாரிடம் ( ராதாரவி ) அடிமைகளாக வேலை செய்கிறார்கள். மகேஸ்வரி ( அபிராமி ) என்ற மருத்துவர் கர்மேகத்தைக் காதலிக்கிறாள். கார்மேகம் தனது தாயார் ( மனோரமா ) மூலம், தனது தந்தை ராதாரவி என்பதை அறிந்துகொள்கிறான். இதன் பின்னர் அது தந்தை-மகன் மோதலாக மாறுகிறது. கர்மேகம் கிராமவாசிகளுடன் இணைந்து நின்று தனது தந்தையையும், சகோதரர் சக்தியையும் எதிர்க்கிறார். அவனது சகோதரி மங்கை ஒரு ஏழை கிராமவாசியை நேசிக்கிறாள். ஆனால் சக்தியும் அவனது தந்தையும் அவளுடைய காதலுக்கு எதிரானவர்களாக உள்ளனர். சக்தி தன் சகோதரியின் காதலனைக் கொல்கிறான். இதனால் அவனுடைய சகோதரிக்கு பைத்தியம் பிடிக்கிறது. கர்மேகம் காவல் துறையினரை அழைக்கிறான். அவனது சகோதரர் தப்பிச் செல்கிறான், ஆனால் காவலர்கள் அவனை சுட்டுக் கொன்றனர். கர்மேகம் மகேஸ்வரியை திருமணம் செய்து கொள்கிறான். கர்மேகத்தைக் கொல்ல அவன் தந்தை திட்டமிட்டு வைத்த வெடி குண்டில் அவனது சகோதரியும் தாயும் இறந்துவிடுகிறனர். தனது கிராமத்தைக் காப்பாற்ற கர்மேகம் தனது தந்தையை கொல்கிறான்.
# கார்மேகம்

## நடிகர்கள்

- மம்மூட்டி கார்மேகமாக
- அபிராமி மகேஷ்வரியாக
- வடிவேலு (நடிகர்) கஞ்சாவாக
- ராதாரவி கார்மேகத்தின் தந்தையாக
- மனோரமா கார்மேகத்தின் தாயாக
- பாபுராசு காவல் அதிகாரியாக
- இளவரசு சகுனியாக
- தலைவாசல் விஜய் மாவட்ட ஆட்சியராக
- வினு சக்ரவர்த்தி
- சி. ஆர். சரஸ்வதி
- மயில்சாமி (நடிகர்)
- சிங்கமுத்து
- வாசு (நகைச்சுவை நடிகர்)
- போண்டா மணி
- முத்துக்காளை
- அல்போன்சா சிறப்புத் தோற்றம்
# கார்மேகம்

## இசை

திரைப்படப் பின்னணி இசை, பாடல் இசை ஆகியவற்றை இசையமைப்பாளர் வித்தியாசாகர் மேற்கொண்டார். 2002 ஆம் ஆண்டில் வெளியான இந்த படத்தின் இசைப்பதிவில், பா. விஜய், யுக பாரதி, அறிவுமதி, பழனி பாரதி ஆகியோரால் எழுதப்பட்ட ஆறு பாடல்கள் உள்ளன.
| 1 | "எட்டுமுழ வெட்டி கட்டி" | உண்ணிமேனன், அந்தர சௌத்ரி | அறிவுமதி | 4:44 |  |
| --- | --- | --- | --- | --- | --- |
| 2 | "காச படி அளந்தா" | வித்தியாசாகர் | யுகபாரதி | 3:48 |  |
| 3 | "சத்தம் போடும்" | சங்கர் மகாதேவன், ஸ்ரீ வர்தினி | பழனி பாரதி | 4:18 |  |
| 4 | "ஸ்ரீ ரங்கா பட்டணம்" <small>(இருவர்)</small> | மாலதி லட்சுமணன், கோபால் சர்மா | பா. விஜய் | 4:41 |  |
| 5 | "ஸ்ரீ ரங்கா பட்டணம்" <small>(தனி)</small> | மாலதி லட்சுமன் | 4:41 |  |  |
| 6 | "தாராத பட்டி" | மாணிக்க விநாயகம், சுவர்ணலதா | பழனி பாரதி | 4:37 | } |
# கார்மேகம்

## வரவேற்பு

*சிஃபி* இந்த படத்தை "புதிய மொந்தையில் பழைய கள்" என்று விவரித்தது. "இது பழைய பாணியிலான கண்ணீர்க் கதை, இதன் சம்பவங்களினாலோ அல்லது கதையிலோ புதுமையை கொண்டதாக இல்லை" என்று எழுதியது.
# பலார்சா சந்திப்பு தொடருந்து நிலையம்

**பலார்சா சந்திப்பு தொடருந்து நிலையம்** (*Balharshah Junction Railway Station*)(நிலையக் குறியீடு: **BPQ** ) என்பது இந்தியாவின் மகாராட்டிரா மாநிலத்தின் சந்திரபூர் மாவட்டத்தில் உள்ள பல்லார்பூர் நகரத்திற்குச் சேவை செய்யும் தொடருந்து நிலையமாகும். இது இந்திய இரயில்வேயின் மத்திய ரயில்வே மண்டலத்தின் நாக்பூர் சிஆர் ரயில்வே பிரிவின் கீழ் உள்ளது. இந்திய ரயில்வேயின் புது தில்லி-சென்னை முதன்மை வழித்தடத்தில் உள்ள முக்கியமான சந்திப்பாகும். இது கடல் மட்டத்திலிருந்து 185 மீ உயரத்தில் அமைந்துள்ளது. இந்நிலையத்தில் 5 நடைமேடைகள் உள்ளன். பல்லர்சா-வர்தா-நாக்பூர் பிரிவு 1989இல் மின் மயமாக்கப்பட்டது.
# பலார்சா சந்திப்பு தொடருந்து நிலையம்

## வரலாறு

1929இல் பல்ஹார்சா-காசிபேட் இணைப்பு பணி முடிந்தவுடன் சென்னை நேரடியாகத் தில்லியுடன் இருப்புப் பாதைமூலம் தொடர்புப்படுத்தப்பட்டது.  
1908ஆம் ஆண்டில் கோண்டியா-நாக்பீர்– நாக்பூர் இரயில் போக்குவரத்துக்காகப் பயணத்திற்காகத் திறக்கப்பட்டது. நாக்பீர்-ராஜோலி பாதை 1913இல் திறக்கப்பட்டு சாந்தா கோட்டை வரை நீட்டிக்கப்பட்டது. நீள கோண்டியா-சாந்தா கோட்டை குறுகிய பாதையானது டிசம்பர் 1992இல் அகலப்பாதையாக மாற்றும் பணி தொடங்கியது. நாக்பீர்-சந்தா கோட்டை பகுதியை உள்ளடக்கிய நான்காவது கட்ட அகலப்பாதைப் பணி ஜனவரி 13, 1999 அன்று முடிவடைந்து உபயோகத்திற்காகத் திறக்கப்பட்டது. சாந்தா கோட்டை-பல்ஹர்சா பிரிவு ஜூலை 2, 1999 முதல் திறக்கப்பட்டது.  
இராமகுண்டம்-பல்ஹர்சா-வர்தா-நாக்பூர் பகுதி 1988-89ல் மின் மயமாக்கப்பட்டது. கோண்டியா - நாக்பீர் - பல்ஹர்சா பாதையானது 2018 இல் மின் மயமாக்கப்பட்டது.
# பலார்சா சந்திப்பு தொடருந்து நிலையம்

## வசதிகள்

இந்த இரயில் நிலையத்தில் கணினிமயமாக்கப்பட்ட முன்பதிவு மையம், பொது தொலைப்பேசி நிலையம், ஓய்வு எடுக்கும் அறை, காத்திருப்பு அறை, சைவம் மற்றும் அசைவ சிற்றுண்டிச் சாலை மற்றும் புத்தகக் கடைகள் உள்ளன.
# 47ஏ பெசன்ட் நகர் வரை

**47ஏ பெசன்ட் நகர் வரை** (*47A Besant Nagar Varai*) என்பது 2006 ஆம் ஆண்டு வெளியான தமிழ் நாடகத் திரைப்படம் ஆகும். கௌதம் கிருஷ்ணா இயக்கிய இப்படத்தில் அப்பாஸ், சங்கீதா, ரவளி ஆகியோர் முக்கிய கதாபாத்திரங்களில் நடித்தனர். சனகராஜ், தலைவாசல் விஜய் ஆகியோர் துணை வேடங்களில் நடித்தனர். 1997 ஆம் ஆண்டில் படத் தயாரிப்புத் தொடங்கிய பின்னர், தயாரிப்பில் ஏற்பட்ட தாமதத்தினால் 2006 ஆம் ஆண்டில் கலவையான விமர்சனத்துடன் படம் வெளியானது.
# 47ஏ பெசன்ட் நகர் வரை

## நடிகர்கள்

- அப்பாஸ் ராமகிருஷ்ணனாக
- சங்கீதா
- ரவளி
- சனகராஜ்
- தலைவாசல் விஜய்
- கே. ஆர். வத்சலா
- இந்து
- சி. ஆர். சரஸ்வதி
- குண்டு ஜெயலட்சுமி
- ராஜசேகர்
# 47ஏ பெசன்ட் நகர் வரை

## தயாரிப்பு

இத்திரைப்படமானது மனசுக்குள் வரலாமா என்ற பெயரில் 1997 அப்பாஸ், சங்கீதா, ரவளி ஆகியோர் முக்கிய வேடங்களில் நடிக்க தயாரிப்புப் பணி தொடங்கியது. படத்தின் பெயரானது ஆரம்பத்தில் அஜித் குமார் நடிக்க வசந்த் இயக்குவதாக இருந்த மற்றொரு படத்துடன் தொடர்புடையது. ஆனால் அந்தப் படம் பின்னர் கைவிடப்பட்ட பிறகு, கௌதம் கிருஷ்ணா இந்த தலைப்பைத் தேர்ந்து எடுத்தார். இருப்பினும், படத்தின் தயாரிப்பு பணிகளானது சிக்கல்களை சந்தித்து, பணிகள் நிறுதப்பட்டன. 2005 ஆம் ஆண்டில், தயாரிப்பாளர்கள் எண்ணியல் ஜோசியத்தின் அடிப்படையில் இப்படத்தின் பெயரை *47A பெசன்ட் நகர் வரை* என்று மாற்றி படத் தயாரிப்புப் பணிகளைப் புதுப்பித்து, படத்தை வெளியீட்டிற்கு தயார் செய்தனர்.
# 47ஏ பெசன்ட் நகர் வரை

## இசை

படத்திற்கான இசையை தேவா மேற்கொண்டார். 1998 மார்சில் வெளியிடப்பட்ட படத்தின் பாடல்களில் "அனார்கலி" பாடலானது விமர்சன ரீதியான பாராட்டுக்களைப் பெற்றது.  
- "ரசிகா எனக்கு" - மனோ, ஸ்வர்ணலதா
- "அனார்கலி" - எஸ்.பி.பி.
- "ஹலோ கங்கிராஜிலேசன்ஸ்" - மனோ
- "ஆதமும்" - தேவா
- "சின்னப் பூ" - சுஜாதா மோகன்
# 47ஏ பெசன்ட் நகர் வரை

## வெளியீடு

இந்த படம் 2006 இல் வெளியிடபட்டது.